stanford-oval/wikipedia huggingface dataset:
GP2-kausi 2016
8. Spa, Belgia > Lauantain kilpailu

Paalumies Antonio Giovinazzi sai surkean lähdön ja menetti muutaman sijaan ensimmäiseen mutkaan mentäessä. Ensimmäisessä mutkassa hän osui hieman Alex Lynnin autoon hajottaen etusiipeään. Kolmosruudusta startannut Gustav Malja nousi kilpailun kärkeen. Marvin Kirchhöfer osui tallikaverinsa Sergio Canamasasin kanssa yhteen mutkassa seitsemän, jonka seurauksena Kirchhöfer keskeytti kilpailunsa ensimmäisen kierroksen päätteeksi varikolle. Kierroksella 5 Pierre Gasly ohitti Maljan ja nousi kilpailun kärkeen. Varikkopysähdyksillä Jordan King nousi hetkellisesti kilpailun kärkeen ohittaen varikkosuoralla Maljan, ja under-cutilla Norman Naton sekä Pierre Gaslyn. Gasly kuitenkin ohitti Kingin. Norman Nato joutui keskeyttämään tekniseen vikaan kierroksella 19, kolmannelta sijalta. Pierre Gasly ajoi kilpailun voittoon. Jordan King ajoi toiseksi ja Alex Lynn kolmanneksi. Viimeisessä mutkassa Sergio Canamasas peitti Oliver Rowlandin ajolinjan, jolloin autot osuivat toisiinsa. Kontaktin myötä Canamasasin auto oli pyörähtää, jolloin hän otti tukea Rowlandin autosta, joka puolestaan osui Sergei Sirotkiniin, joka nousi pääsuoralla heidän molempien edelle ollen maalissa yhdeksäs. Rowland oli kymmenes. Nobuharu Matsushitakin ehti ohittaa Canamasasin ennen ruutulippua ollen yhdestoista.
8. Spa, Belgia > Sunnuntain kilpailu

Paalupaikalta lähtenyt Gustav Malja onnistui lähdössä pitämään kärkipaikkansa. Ensimmäisellä kierroksella Pierre Gasly hajotti etusiipeään törmättyään Oliver Rowlandin autoon. Kierroksella 8 Antonio Giovinazzi ohitti Gustav Maljan ja nousi kilpailun kärkeen. Viimeisellä kierroksella viimeisessä mutkassa osui edellisen startin tapaan, kun Sergei Sirotkin törmäsi Artem Markeloviin, joka spinnasi ja keskeytti kilpailunsa. Markelov menetti spinnissä kahdeksannen sijan, jonka lopulta sai Oliver Rowland. Kilpailun voittoon ajoi Antonio Giovinazzi. Toiseksi ajoi Gustav Malja. Kolmanneksi ajoi Luca Ghiotto.
9. Monza, Italia > Lauantain kilpailu

Ruudusta 21 lähtenyt Antonio Giovinazzi nousi viimeisellä kierroksella kilpailun kärkeen ohitettuaan silloisen kärkimiehen, Raffaele Marciellon. Giovinazzi voitti kotikilpailunsa, Marciello ajoi niin ikään kotikilpailussaan toiseksi ja Gustav Malja kolmanneksi. Kierroksella 16 Arthur Pic törmäsi Sergio Canamasasiin, joka meni "katon kautta ympäri". Kumpikaan ei loukkaantunut kolarissa. Turva-auto tuli radalle, jolloin turva-auto tuli radalle Pierre Gaslyn eteen, joka oli jo tehnyt pakollisen varikkopysähdyksen. Kärkikolmikko ei ollut pysähtynyt vielä, mutta tekivät varikkopysähdykset turva-auton perässä ja pitivät kärkipaikkansa.
9. Monza, Italia > Sunnuntain kilpailu

Norman Nato nousi ruudusta neljä kilpailun kärkipaikalle ensimmäisessä mutkassa ohi tallikaverinsa Jordan Kingin. Paalupaikalta lähtenyt Mitch Evans tippui neljänneksi, kun Pierre Gasly nousi hänen edelleen myös lähdettyään ruudusta 5. Radan toisessa shikaanissa Oliver Rowland törmäsi Luca Ghioton perään, joka pyörähti ja keskeytti kilpailun. Samassa mutkassa Gustav Malja osui Mitch Evansiin, joka joutui myös keskeyttämään. Rowland ja Malja saivat kolarin aiheuttamisesta 10 sekunnin aikarangaistukset. Virtuaalinen turva-auto tuli radalle. Kierroksella 10 Pierre Gasly onnistui ohittamaan toisena ajaneen Jordan Kingin. Sergei Sirotkin joutui keskeyttämään kilpailunsa kierrosta aiemmin. Norman Nato ajoi kilpailun voittoon, ennen Pierre Gaslya ja Jordan Kingiä.
10. Kuala Lumpur, Malesia > Lauantain kilpailu

Artem Markelovin auto hyytyi lämmittelykierroksella, jonka seurauksena muut kuljettajat ajatettiin kahdesti ylimääräiselle lämmittelykierrokselle. Paalupaikalta lähtenyt Pierre Gasly tippui ensimmäisellä kierroksella kymmenenneksi, ja toisen kierroksen alussa Mitch Evans pudotti Gaslyn sijoitusta vielä yhdellä lisää. Nicholas Latifi spinnasi kierroksella kolme, pudoten pistesijoilta viidenneksitoista. Nobuharu Matsushita oli keskeyttää kilpailunsa kymmenen ajetun kierroksen jälkeen, kunnes ART-talli käski Matsushitan takaisin radalle, hänen jo hetkellisesti keskeytettyään kilpailunsa. Sergei Sirotkin nousi varikkopysähdyksillä kilpailun kärkeen ohi Antonio Giovinazzin, mutta Giovinazzi kuittasi kärkipaikan takaisin. Kolmantena ajaneen Raffaele Marciellon varikkopysähdys epäonnistui vasemman etupyörän kiinnitysongelmien vuoksi. Oliver Rowlnad pyörähti viimeisellä kierroksella sijalta kahdeksan kahdenneksitoista. Giovinazzi ajoi kilpailun voittoon ennen toiseksi ajanutta Sergei Sirotkinia ja kolmanneksi ajanutta Norman Natoa.
10. Kuala Lumpur, Malesia > Sunnuntain kilpailu

Luca Ghiotto nousi startissa kärkeen ohi Mitch Evansin. Daniël de Jong keskeytti kilpailun ensimmäisellä kierroksella. Toisella kierroksella Racing Engineeringin autot osuivat toisiinsa, jonka myötä Norman Nato spinnasi ja keskeytti kilpailun. Turva-auto tuli radalle. Uusintalähdössä Raffaele Marciello ohitti Mitch Evansin ja nousi toiseksi. Sean Gelael pyörähti mutkassa 2 yrittäessään ohitusta Nabil Jeffristä. Gelael sammutti autonsa ja keskeytti kilpailun. Sergei Sirotkin keskeytti vaihdelaatikko-ongelmien seurauksena. Kierroksella 18 Nabil Jeffri ja Philo Paz Armand ottivat kontaktia, ja molemmat joutuivat keskeyttämään. Gustav Malja ajoi mutkan 9 pitkäksi, jolloin Pierre Gasly ja Antonio Giovinazzi ohittivat hänet kierroksella 19. Kilpailun voittoon ajoi Luca Ghitto, jolle voitto oli ensimmäinen GP2-sarjassa. Toiseksi ajoi Raffaele Marciello ja kolmanneksi nousi Pierre Gasly. Artem Markelov sai 10 sekunnin aikarangaistuksen kolaroinnista Sergio Canamasasin kanssa.
11. Abu Dhabi, Arabiemiraatit > Lauantain kilpailu

Pierre Gasly ajoi paalupaikalta kilpailun voittoon. Toiseksi ajoi Nobuharu Matsushita ja kolmanneksi Artem Markelov. Sean Gelael törmäsi kierroksella 6 Gustav Maljan autoon, jonka myötä molemmat joutuivat keskeyttämään kilpailunsa. Gelael sai toiseen lähtöön kolmen lähtöruudun rangaistuksen kolarin aiheuttamisesta. Norman Nato sai 5 sekunnin aikarangaistuksen varikon ylinopeudesta.
11. Abu Dhabi, Arabiemiraatit > Sunnuntain kilpailu

Ensimmäisellä kierroksella Luca Ghiotto pyöräytti Daniël de Jongin, joka keskeytti kilpailun. Ghiotto sai 5 sekunnin rangaistuksen. Kilpailun voitti Alex Lynn, toiseksi ajoi Johnny Cecotto, joka nousi viimeisellä kierroksella ohi Sergei Sirotkinin. Pierre Gasly jäi pisteittä ollen yhdeksäs, mutta voitti GP2-sarjan mestaruuden kahdeksan pisteen erolla Antonio Giovinazziin, joka ajoi kuudentena maaliin.
Kuljettajien loppupisteet

| Sija | Nro | Kuljettaja | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- |
| 1 | 21 |  Pierre Gasly | Prema Racing | 219 | 22 | 4 | 5 |
| 2 | 20 |  Antonio Giovinazzi | Prema Racing | 211 | 22 | 5 | 2 |
| 3 | 2 |  Sergei Sirotkin | ART Grand Prix | 159 | 22 | 2 | 3 |
| 4 | 9 |  Raffaele Marciello | Russian Time | 159 | 22 | 0 | 0 |
| 5 | 3 |  Norman Nato | Racing Engineering | 136 | 22 | 2 | 1 |
| 6 | 5 |  Alex Lynn | DAMS | 124 | 22 | 3 | 0 |
| 7 | 4 |  Jordan King | Racing Engineering | 122 | 22 | 2 | 0 |
| 8 | 15 |  Luca Ghiotto | Trident | 111 | 22 | 1 | 0 |
| 9 | 22 |  Oliver Rowland | MP Motorsport | 107 | 22 | 0 | 0 |
| 10 | 10 |  Artjom Markelov | Russian Time | 97 | 21 | 1 | 0 |
| 11 | 1 |  Nobuharu Matsushita | ART Grand Prix | 92 | 20 | 1 | 0 |
| 12 | 7 |  Mitch Evans | Pertamina Campos Racing | 90 | 22 | 1 | 0 |
| 13 | 11 |  Gustav Malja | Rapax | 53 | 22 | 0 | 0 |
| 14 | 12 |  Arthur Pic | Rapax | 36 | 18 | 0 | 0 |
| 15 | 8 |  Sean Gelael | Pertamina Campos Racing | 24 | 22 | 0 | 0 |
| 16 | 6 |  Nicholas Latifi | DAMS | 23 | 22 | 0 | 0 |
| 17 | 19 |  Marvin Kirchhöfer | Carlin | 21 | 20 | 0 | 0 |
| 18 | 12 |  Johnny Cecotto, Jr. | Rapax | 18 | 4 | 0 | 0 |
| 19 | 18 |  Sergio Canamasas | Carlin | 17 | 20 | 0 | 0 |
| 20 | 25 |  Jimmy Eriksson | Arden International | 10 | 18 | 0 | 0 |
| 21 | 23 |  Daniël de Jong | MP Motorsport | 6 | 22 | 0 | 0 |
| 22 | 24 |  Nabil Jeffri | Arden International | 2 | 22 | 0 | 0 |

Käännös suomeksi
Koiralampi (Multia)

| Koiralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°32′42″N, 24°56′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskujoki:  Koirajoki Iso-Mustaan 
Järvinumero:  14.625.1.004
Mittaustietoja
Pinnankorkeus:  208,6 m  
Pituus:  200 m  
Leveys:  190 m  
Rantaviiva:  0,756 km  
Pinta-ala:  2,525 ha  
Tilavuus:  0.000011 km³ 
Keskisyvyys:  0,42 m  
Suurin syvyys:  1,3 m  
Saaria:  ei saaria 
 fiKoiralampi 
Koiralampi  on Keski-Suomessa Multialla  Sipilänperän lähellä sijaitseva lampi.
Maantietoa

Lampi on 200 metriä pitkä, 190 metriä leveä, ja sen pinta-ala on 2,5 hehtaaria. Lammella ei ole kartan mukaan saaria. Lammen tilavuudeksi on saatu 10 700 kuutiometriä. Sen keskisyvyys on 0,4 metriä ja suurin syvyys on 1,3 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Konttijoen valuma-alueeseen (14.625) se kuuluu. Lammen vedenpinnan korkeus on 208,6 metriä mpy.
Klassikot (Pojat-yhtyeen albumi)

| Klassikot Pojat |
| --- | --- | --- |

Kokoelmalevyn tiedot
 Julkaistu: 18. tammikuuta 2013
 Formaatti: CD
 Tyylilaji: ramopunk
 Kesto: 38.15
 Levy-yhtiö: EMI
Poikien muut julkaisut
| Ketä sä rakastat 2009 | Klassikot 2013 | Toimintaa & sankareita 2013 |
Klassikot on ramopunk-yhtye Poikien kokoelma-albumi. Se julkaistiin vuonna 2013 levymerkillä EMI. Albumin kappaleet on koonnut Rocket Recordsin Juha Rantala.
Kappaleet

Pala maata hautausmaalta – 2.44
Herra postimies – 1.46
Pasi Virtanen – 3.25
Mari on förbi – 2.19
Siipi lonksuu niin – 3.27 (alkup. She Belongs to Me)
Veikkaat vaan – 2.47
Tyhmät joutuu aina maksamaan – 2.44
Tiinalla on poikaystävä – 2.20
Annikki on tähti – 2.21
Sunnuntainen painajainen – 2.37
Lemmikkihautuumaa – 3.10 (alkup. Pet Sematary, Ramones-cover)
Rannalle – 2.55
Puhujapönttö ja pelle – 2.17
Mä vihaan sitä (että rakastan sua) – 1.46
Onni potkii – 2.07
Aiheesta muualla

Discogs
iTunes
Korppikotkarahasto

Korppikotkarahasto on yritys, joka ostaa velkojilta kriisiaikana valtion velkakirjoja niiden arvoon verrattuna hyvin alhaisella hinnalla ja hakee niistä täysimääräistä maksua velkasovittelun ulkopuolella. Korppikotkarahastoja on syytetty köyhien maiden taloudellisen tilanteen pahentamisesta. Maailman tunnetuin korppikotkarahasto on yhdysvaltalainen Elliott Management.
Koiralampi (Laukaa, Anttospohja)

| Koiralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°28′53″N, 25°50′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Keskiseen 
Järvinumero:  14.334.1.002
Mittaustietoja
Pinnankorkeus:  103,2 m  
Pituus:  370 m  
Leveys:  130 m  
Rantaviiva:  0,798 km  
Pinta-ala:  3,122 ha  
Saaria:  ei saaria 
 fiKoiralampi 
Koiralampi  on Keski-Suomessa Laukaassa Anttospohjan lähellä sijaitseva lampi.
Maantietoa

Lammen pinta-ala on 3,1 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Suppaanpuron valuma-alueeseen (14.334) se kuuluu. Lammen vedenpinnan korkeus on 103,2 metriä mpy.
Klassikko (elokuva)

| Klassikko |
| --- | --- |
 Elokuvan juliste.
Ohjaaja:  Kari Väänänen
Käsikirjoittaja:  Kari Väänänen Kari Hotakainen (kirja)
Tuottaja:  Ilkka Mertsola Aki Kaurismäki
Säveltäjä:  Iiro Rantala
Kuvaaja:  Timo Salminen
Leikkaaja:  Timo Linnasalo
Pääosat:  Martti Suosalo Janne Hyytiäinen Matti Onnismaa Pertti Sveholm Pirkka-Pekka Petelius Arvi Lind
Valmistustiedot
Valmistusmaa:   Suomi
Tuotantoyhtiö:  Sputnik Oy
Levittäjä:  United International Pictures
Ensi-ilta:  23. helmikuuta 2001
Kesto:  80 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Klassikko on vuonna 2001 ensi-iltansa saanut suomalainen elokuva, joka perustuu Kari Hotakaisen samannimiseen romaaniin. Elokuvan on ohjannut Kari Väänänen.
Pertti Sveholm voitti elokuvasta vuoden 2002 parhaan miessivuosan Jussi-palkinnon.
Juoni

Elokuvan päähenkilönä on melko tuntematon kirjailija Kari Hotakainen (Martti Suosalo), jolta tämän kustantaja (Pirkka-Pekka Petelius) tilaa omaelämäkerran julkisuuden toivossa. Kirjoittaminen vaatisi inspiraation lähteeksi käytetyn Alfa Romeon, johon Hotakainen on ihastunut, mutta siihen tarvitaan rahaa. Autokauppias (Matti Onnismaa) varaa auton Hotakaiselle, mutta ongelmia ja vaarallisia tilanteita aiheuttaa kaahari Pertti Kiilopää (Janne Hyytiäinen). Ennen pitkää Hotakainen joutuu autokauppiaan hampaisiin.
Rooleissa

| 0 | 1 | 2 |
| --- | --- | --- |
|  Martti Suosalo   | … |  Kari Hotakainen   |
|  Janne Hyytiäinen   | … |  Pertti "Pera" Kiilopää   |
|  Matti Onnismaa   | … |  Kartio   |
|  Pertti Sveholm   | … |  Vikström   |
|  Pirkka-Pekka Petelius   | … |  Veisterä   |
|  Arvi Lind   | … |  Oma itsensä   |
|  Minna Koskela   | … |  Kioskin myyjä   |
|  Hannele Ruusunen   | … |  Cindy   |
|  Harri Ekonen   | … |  Presidentti   |
|  Pihla Penttinen   | … |  Hoitajaharjoittelija   |
|  Kari Väänänen   | … |  Amisopettaja   |
|  Sari Siikander   | … |  Entinen tyttöystävä   |
|  Susanna Roine   | … |  Tiia   |
Kiina kesäolympialaisissa 1952

Kiinan kansantasavalta osallistui Helsingin kesäolympialaisiin 1952. Se oli maan ensimmäinen osallistuminen olympialaisiin.
Kiinan sisällissodan jälkeen vuonna 1951 Kiinan tasavallan olympiakomitean 25 jäsenestä 19 siirtyi Taiwanin saarelle, minkä jälkeen Kiinan kansantasavalta perusti oman komiteansa. Molemmat komiteat ottivat Helsingin olympialaisten alla yhteyttä Kansainväliseen olympiakomiteaan vaatien, että ne hyväksytään ainoaksi koko Kiinaa edustavaksi komiteaksi. KOK totesi kuitenkin, ettei se ota kantaa poliittisiin kysymyksiin, ja molemmat Kiinat toivotettiin tervetulleeksi osallistumaan.
Kiinan kansantasavallan olympiakomitea sai kutsun 18. heinäkuuta, vasta päivää ennen kisojen alkua. Vaikka lentokuljetusta ei heti järjestynyt eikä joukkue siten ehtinyt mukaan avajaisiin, komitea päätti silti osallistua. Helsinkiin lähetettiin 38 miestä ja kaksi naista, heidän joukossaan jalkapallo- ja koripallomaajoukkueet, mutta ainoastaan uimari Wu Chuanyu ehti mukaan virallisiin kilpailuihin. Lisäksi jalkapallomaajoukkue pelasi kaksi ystävyysottelua.
Joukkue > Uinti

Kiinalla oli yksi edustaja uinnissa. Hän oli joukkueesta ainoa, joka ehti mukaan kilpailuihin.
Wu Chuanyu – miesten 100 m selkäuinti
Kjell Johansson

| Mitalit> Maa:   Ruotsi.Miesten pöytätennis.MM-kilpailut  | Mitalit> Maa:   Ruotsi.Miesten pöytätennis.MM-kilpailut  | Mitalit> Maa:   Ruotsi.Miesten pöytätennis.MM-kilpailut  | Maa:   Ruotsi> Miesten pöytätennis. |
| --- | --- | --- | --- |
|  Kultaa | Tukholma 1967 | nelinpeli |  |
|  Kultaa | München 1969 | nelinpeli |  |
|  Kultaa | Sarajevo 1973 | nelinpeli |  |
|  Kultaa | Sarajevo 1973 | joukkuekilpailu |  |
|  Hopeaa | Sarajevo 1973 | kaksinpeli |  |
|  Pronssia | Praha 1963 | joukkuekilpailu |  |
|  Pronssia | Tukholma 1967 | joukkuekilpailu |  |
|  Pronssia | Kalkutta 1975 | joukkuekilpailu |  |
|  Pronssia | Birmingham 1977 | nelinpeli |  |
|  Pronssia | Birmingham 1977 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 1964 | kaksinpeli |  |
|  Kultaa | Malmö 1964 | joukkuekilpailu |  |
|  Kultaa | Malmö 1966 | kaksinpeli |  |
|  Kultaa | Lontoo 1966 | nelinpeli |  |
|  Kultaa | Lontoo 1966 | joukkuekilpailu |  |
|  Kultaa | Lyon 1968 | joukkuekilpailu |  |
|  Kultaa | Moskova 1970 | joukkuekilpailu |  |
|  Kultaa | Rotterdam 1972 | joukkuekilpailu |  |
|  Kultaa | Novi Sad 1974 | joukkuekilpailu |  |
|  Kultaa | Praha 1976 | nelinpeli |  |
|  Hopeaa | Malmö 1964 | nelinpeli |  |
|  Hopeaa | Lyon 1968 | nelinpeli |  |
|  Hopeaa | Moskova 1970 | nelinpeli |  |
|  Hopeaa | Rotterdam 1972 | nelinpeli |  |
|  Hopeaa | Novi Sad 1974 | nelinpeli |  |
|  Hopeaa | Praha 1976 | joukkuekilpailu |  |
Kjell Johansson (5. lokakuuta 1946 Eskilstuna – 24. lokakuuta 2011 Eksjö) oli ruotsalainen pöytätennispelaaja, maailman- ja euroopanmestari. Johansson oli maansa menestyneimpiä urheilijoita lajissaan. Hänet tunnettiin kovasta kämmenlyönnistä.
Kjell Johansson 1966
Johansson voitti urheilu-urallaan maailmanmestaruuskilpailuista neljä kulta-, yhden hopea- ja viisi pronssimitalia. Euroopan-mestaruuskilpailuista hän voitti kymmenen kulta- ja kuusi hopeamitalia. Lisäksi hän selviytyi kolmesti kaksinpelin välieriin.
Johansson kuoli 24. lokakuuta 2011 Eksjössä sairastelun jälkeen. Hän oli kuollessaan 65-vuotias.
Koiralampi (Kouvola, Inkerilä)

| Koiralampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  61°01′24″N, 27°07′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskujoki:  suo-oja Salmentoon 
Järvinumero:  14.184.1.017
Mittaustietoja
Pinnankorkeus:  87,2 m  
Pituus:  280 m  
Leveys:  180 m  
Rantaviiva:  0,806 km  
Pinta-ala:  3,184 ha  
Saaria:  ei saaria 
 fiKoiralampi 
Koiralampi  on Kymenlaaksossa Kouvolan Valkealassa, Inkerilässä sijaitseva lampi.
Maantietoa

Lammen pinta-ala on 3,2 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 87,2 metriä mpy.
Knokke-Heist

Knokken kasino.
Knokke-Heist [ˌknɔkəˈɦɛi̯st] on Belgian Länsi-Flanderin provinssissa, Pohjanmeren rannalla sijaitseva kunta. Siihen kuuluvat taajamat nimeltä Heist-aan-Zee, Knokke, Duinbergen, Ramskapelle ja Westkapelle. Vuoden 2006 kunnassa oli 34 063 asukasta. Knokke-Heist on tunnettu ja vauras rantalomakohde monine hotelleineen.
Knokken kasinolla on vuosikymmeniä järjestetty viihdemusiikkifestivaalia eri nimillä. Nykyinen festivaali on vuodesta 1986 heinäkuussa järjestetty Kneistival, jota edelsi vuosina 1959–1973 järjestetty Knokken laulufestivaali ja 1980-luvun alkupuolen ajan järjestetty Knokke Cup, jossa Suomikin sai menestystä.
Aiheesta muualla

Kuvia tai muita tiedostoja aiheesta Knokke-Heist Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Knokke-Heist
Käännös suomeksi
Koiralampi (Kouvola, Kimola)

| Koiralampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°02′45″N, 26°17′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Sammallampeen 
Järvinumero:  14.121.1.014
Mittaustietoja
Pinnankorkeus:  95,2 m  
Pituus:  360 m  
Leveys:  160 m  
Rantaviiva:  0,872 km  
Pinta-ala:  4,044 ha  
Saaria:  ei saaria 
 fiKoiralampi 
Koiralampi  on Kymenlaaksossa Kouvolan Jaalassa, Kimolassa sijaitseva lampi.
Maantietoa

Lammen pinta-ala on 4,0 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Pyhäjärven lähialueeseen (14.121) se kuuluu. Lammen vedenpinnan korkeus on 95,2 metriä mpy.
Klassikko (albumi)

| Klassikko Kapasiteettiyksikkö |
| --- | --- | --- |

Studioalbumin tiedot
 Äänitetty : 2002
 Julkaistu: 27. syyskuuta 2002
 Tuottaja(t): Elastinen, Ääretön, Ii & Aivot, Ii, Wretch, Jukka Immonen
 Tyylilaji: rap
 Kesto: 58.49
 Levy-yhtiö: Warner Music Finland
Listasijoitukset
  Suomen virallinen lista: 7.
Kapasiteettiyksikön muut julkaisut
| Päivästtoiseen 2001 | Klassikko 2002 | Itsenäisyyspäivä 2003 |
Klassikko on  hip hop -kollektiivi Kapasiteettiyksikön toinen albumi. Se julkaistiin 27. syyskuuta 2002 levymerkillä Warner Music. Albumi nousi Suomen virallisen listan sijalle 7.
Kappaleet

Klassikko – 1.42
Toisinaan – 4.00
Pe..la..su.. – 4.47
Taas – 3.45
Meitsit rullaa – 3.55 (mukana Fintelligens)
Sekasin – 4.21 (mukana Sota)
Mitä jos – 4.06 (mukana Leina)
Kirje – 3.47
Tää on mun Stadi – 4.18 (mukana Hector)
Valtaa – 4.13
Sun naamalles – 3.09
Raportti – 3.34
Näyttää hyvältä – 3.58 (mukana Eye-n-I & Profilen)
Kenest sä puhut – 3.41 (mukana Trilogia & Eeva Vilkkumaa)
Musiikki (mukana Jussi Valuutta & Jurassikki)
Tuottajat

Elastinen: 1, 2, 8, 9, 12, 15
Ääretön: 3, 5, 6, 10, 11
Ii & Aivot: 4
Ii & Wretch: 7
Jukka Immonen: 13
Wretch: 14
Kohde

Wikisanakirjassa on tähän liittyvä sananselitys: .
Kohde tarkoittaa seuraavia asioita:
objekti, tekemisen kohde
Kohde, yhdysvaltalainen rikosdraamasarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kohde”, voi hakea sivunnimihaulla, laajalla sivunnimihaulla tai tekstihaulla.
Konstamonítoksen luostari

| Konstamonítoksen luostari Μονή Κωνσταμονίτου |
| --- | --- |
 Konstamonítoksen luostari.
Sijainti:  Athos,  Kreikka
Koordinaatit:  40°17′20″N, 24°10′30″E
Kirkkokunta:  ortodoksinen kirkko
Tyyppi:  munkkiluostari
Perustettu:  1000-luku
Asukkaita:  51
Tyylisuunta:  bysanttilainen
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Konstamonítoksen luostari (kreik. Μονή Κωνσταμονίτου, Moní Konstamonítou, myös Konstamonitoun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Konstamonítos on sijalla kaksikymmentä.
Konstamonítoksen luostari on perustettu 1000-luvulla. Luostarin perustaja oli todennäköisesti nimeltään Kastamonites, minkä vuoksi se tunnetaan myös nimellä Kastamonítoksen luostari. Luostarin historia tunnetaan paremmin vasta 1300-luvulta lähtien. Tuolloin se kuitenkin oli jo taantunut muun muassa merirosvojen hyökkäysten vuoksi. Myöhemmin ongelmia aiheuttivat osmanien asettamat raskaat verot ja velat. Luostari elpyi 1700-luvulla ranskalaisella tuella. Luostari paloi osittain vuonna 1717 ja korjaukset alkoivat vasta vuonna 1818, jolloin luostari alkoi elpyä. Vuonna 2011 luostarissa oli 51 asukasta.
Luostari sijaitsee Athoksen niemimaan länsirannikon keskivaiheilla noin 1,3 kilometrin päässä merenrannasta. Se on rakennettu metsäiseen vuorenrinteeseen noin 200 metrin korkeuteen. Luostarin nykyinen pääkirkko (katholikon) on rakennettu vuonna 1867 edeltäjänsä paikalle. Se on omistettu Stefanos Protomarttyyrille. Luostariin kuuluu viisi kappelia sen sisäpuolella ja neljä ulkopuolella. Luostarin kirjastossa on 110 käsikirjoitusta ja noin 5 000 painettua kirjaa.
Konstamonítoksen lähimmät luostarit ovat Zográfoksen luostari pohjoispuolella ja Docheiárioksen luostari eteläpuolella. Kumpaankin on matkaa linnuntietä noin 2,4 kilometriä.